L-Iskozja b'żieda ta' 4% fis-salarju tal-membri tas-Servizz tas-Saħħa Nazzjonali Il-gvern Skoċċiż ħabbar li membri tas-Servizzi tas-Saħħa Nazzjonali fl-Iskozja se jkunu qegħdin jingħataw żieda ta' erbgħa fil-mija fis-salarju tagħhom. Infermiera, paramediċi u staff ieħor huma fost dawn li jistgħu jirċievu din iż-żieda fis-salarju tagħhom. Il-kelliema għas-saħħa fil-pajjiż, Jeane Freeman qal li s-salarju tal-frontliners mistennija tiżdied b'medja ta' £1,200 fis-sena. Hija qalet li din iż-żieda li ma tapplikax għat-tobba turi kemm il-gvern jirrikonoxxi s-servizz u d-dedikazzjoni ta' dawn in-nies matul il-pandemija. Hija żiedet li din l-għajnuna se jkunu qegħdin jibbenefikaw minna 'l fuq minn 150,000 ħaddiem. Dan il-ftehim se jkun qiegħed isegwi l-pagament ta' ringrazzjament mħabbar mill-Prim Ministru Nicola Sturgeon f'Novemrbu li għadda b'valur ta' £500 għal kull health care u social worker.